CELEX: 32018D0966
Language: bg
Date: 2018-07-06 00:00:00
Title: Решение (ЕС) 2018/966 на Съвета от 6 юли 2018 година за подписване, от името на Европейския съюз, на Споразумението между Европейския съюз и Япония за икономическо партньорство

10.7.2018   
            
            
               BG
            
            
               Официален вестник на Европейския съюз
            
            
               L 174/1
            
         РЕШЕНИЕ (ЕС) 2018/966 НА СЪВЕТА
   от 6 юли 2018 година
   за подписване, от името на Европейския съюз, на Споразумението между Европейския съюз и Япония за икономическо партньорство
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2 и член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               На 29 ноември 2012 г. Съветът оправомощи Комисията да започне преговори за споразумение за свободна търговия с Япония.
            
         
               (2)
            
            
               Преговорите за Споразумение между Европейския съюз и Япония за икономическо партньорство („Споразумението“) приключиха успешно.
            
         
               (3)
            
            
               Споразумението следва да се подпише,
            
         ПРИЕ НАСТОЯЩОТО РЕШЕНИЕ:
   Член 1
   Разрешава се подписването на Споразумението между Европейския Съюз и Япония за икономическо партньорство от името на Съюза, при условие че посоченото споразумение бъде сключено (1).
   Член 2
   Председателят на Съвета получава правомощието да посочи лицето(ата), оправомощено(и) да подпише(ат) Споразумението от името на Съюза.
   Член 3
   Настоящото решение влиза в сила в деня на приемането му.
   
      Съставено в Брюксел на 6 юли 2018 година.
      
         
            За Съвета
         
         
            Председател
         
         G. BLÜMEL
      
   
   
      (1)  Текстът на Споразумението ще бъде публикуван заедно с решението за сключването му.